GiliGold/VAD_KnessetCorpus huggingface dataset:
משה גפני: הוא אמר שאת זה משרד האוצר צריך לומר.
משה גפני: משרד האוצר, אתם תומכים?
אלי אפללו: הם תומכים.
משה גפני: משרד האוצר, מה עמדתכם לגבי הצעת החוק של אלי אפללו?
מיכל דויטש-הנר: הממשלה החליטה לאחר שהוצג בפניה כל הרקע שגם עלה כאן בדיון לגבי ההתנהלות סביב הטבות מס בישובים, לתמוך בקריאה טרומית בלבד בהצעת החוק שמונחת בפניכם, תוך התחייבות המציעים לקדם את המשך הליכי החקיקה בתיאום מלא עם משרד ראש הממשלה, משרד האוצר ומשרד המשפטים.
מיכל דויטש-הנר: מהטעם שתיאום כאמור לא נעשה, התמיכה שלנו היא בקריאה הטרומית בלבד.
משה גפני: מה צריך לעשות בתיאום הזה?
מיכל דויטש-הנר: לדבר.
משה גפני: לדבר?
משה גפני: זאת אומרת, אפשר לדבר גם על מזג האוויר?
מיכל דויטש-הנר: צריך לדבר על הנושאים שבהצעה.
משה גפני: אלי, אתה רוצה לדבר אתם?
מיכל דויטש-הנר: צריך את משרד ראש הממשלה.
משה גפני: משרד ראש הממשלה נמצא.
אלי אפללו: אנחנו יכולים להגיב, אם מותר לי להגיב.
משה גפני: אתה חייב להגיב ובקצרה.
אלי אפללו: נכון שהממשלה תמכה בכך שזה יהיה מתואם עם משרד ראש הממשלה ועם הממשלה כולה.
אלי אפללו: אחרי מה שאמר מנכ"ל משרד ראש הממשלה, שהוא תומך בהצעה.
משה גפני: הוא חזר בו.
אלי אפללו: הוא חזר בו?
משה גפני: הוא אמר את הדברים כאן.
משה גפני: אתה לא הקשבת.
אלי אפללו: מה הוא אמר?
משה גפני: אמר מנכ"ל משרד ראש הממשלה כדלהלן: כאשר אני התייחסתי להצעת החוק, היה אצלי קצת בלבול.
משה גפני: אני אומר את תוכן הדברים ולא מילה במילה.
משה גפני: הוא אמר שאחרי שהוא בירר, התברר לו מה שאמרה עכשיו מיכל דויטש.
משה גפני: אתה איש שמכבד הסכמים וגם אני משתדל לנהוג כך למרות שבממשלה הזאת לא נוהגים אתי כך.
גאלב מג'אדלה: אתה צריך להחזיר להם באותו מטבע כי אחרת אתה פרייר.
גאלב מג'אדלה: אם אתה תעשה את זה, אנחנו לא נרשה לך.
אלי אפללו: אתה חדש פה.
אלי אפללו: אתה תלמד.
גאלב מג'אדלה: אני אומר את זה בגלל שאני חדש.
גאלב מג'אדלה: אני לא רוצה שהיושב ראש יצא פרייר.
גאלב מג'אדלה: הוא היה אצלי חבר בוועדת הפנים.
משה גפני: הוא העמיד אותם בשורה.
משה גפני: מדובר בחוק שאין לו משמעות מבחינת הגודל שלו אלא החוק הוא חוק של שורה אחת.
משה גפני: זה חוק שצריך לדבר אתם ולכן אני מציע לקבוע בהחלטת ועדה.
אלי אפללו: אני רוצה לשמוע את החלטת הוועדה.
משה גפני: החלטת הוועדה היא שאנחנו מבקשים שהמציע או המציעים – אתה המוביל של הנושא הזה – ישבו עם משרד האוצר, עם רשות המסים, עם משרד ראש הממשלה ועם משרד המשפטים.
משה גפני: אני מציע לזמן ישיבה כזאת, לקבל החלטה ולבוא עם התוצאה.
משה גפני: קיבלתי את קריאתו של חבר הכנסת ראלב מג'אדלה.
משה גפני: קיבלתי את ההצעה שלו לא להיות פרייר.
משה גפני: אנחנו הולכים לחוק הסדרים.
משה גפני: אם לא יהיה בקרוב חוק על הטבות המס, אני לא מאיים בשום דבר אבל אני רוצה לדבר אתך.
גאלב מג'אדלה: תקבע לוח זמנים.
משה גפני: אפשר לומר תוך חודש?
גאלב מג'אדלה: ודאי.
גאלב מג'אדלה: לוח זמנים של חודש ימים.
בועז סופר: נשמח אם תנחה אותנו.
משה גפני: חודש.
בועז סופר: ואם לא?
אלי אפללו: יש החלטה של בג"ץ.
גאלב מג'אדלה: אם לא, אנחנו נפעל.
משה גפני: אני מבקש בתוך חודש לסיים את הדיון ולהביא הצעת חוק לגבי מפת הטבות המס.
משה גפני: במידה שבתוך חודש לא נקבל, אנחנו נאשר את הצעת החוק של אלי אפללו ואחרים.
משה גפני: מאחר שזאת קריאה טרומית, להצעת החוק הזאת אנחנו נוסיף מפת הטבות מס.
משה גפני: סמכנו על הממשלה בכמה נושאים והתברר שהממשלה – אין לי טענות כי אני חסיד גדול של הממשלה הזאת – לא מצליחה לגבש עמדה והיא לא מסתדרת עם כמה דברים.
משה גפני: אנחנו הוכחנו שנמצאים כאן מכל המפלגות, ולא כמו ממשלה שהיא כוללת רק את אנשי הקואליציה, יש כאן קואליציה ואופוזיציה ואנחנו העברנו כאן חוקים וזה לא רק כאשר יש כאן רק חברי קואליציה.
משה גפני: תוך חודש אתם מגיעים אתו לסיכום – טוב.
משה גפני: אני לא אהיה פרייר.
משה גפני: סיכמתי.
משה גפני: אם תוך חודש לא מגיעים לסיכום בגלל סיבות אובייקטיביות שאלי אפללו יאמר שצריכים לקיים עוד דיונים, בסדר, אבל אם אין לנו מפה של הטבות מס, אנחנו נעשה זאת.
משה גפני: בוא נחזור לימי סלאח שבתי העליזים.
משה גפני: אם אין ממשלה שעושה את זה, נעשה את זה אנחנו.
משה גפני: תוך חודש החוק של אלי אפללו מגיע לכאן.
חיים אורון: אני רוצה לשכלל את ההצעה שלך.
חיים אורון: היות שאין סיכוי שהם יביאו הצעה, תציע עכשיו הצעה כאן.
חיים אורון: אנחנו נציע הצעה.
משה גפני: אלי, חודש.
אלי אפללו: אני מקבל את ההצעה שתוך חודש יביאו הצעה שכוללת בתוך הטבות המס את רמת הגולן.
אלי אפללו: נביא את זה לכאן.
אלי אפללו: אני חודש שחודש ימים זה מספיק זמן.
אלי אפללו: אני אכן התחייבתי שזה יהיה מתואם אבל אני רוצה שהמתואם הזה, יהיה לו תחום זמן סביר.
אלי אפללו: אני מקבל את החלטת הוועדה.
משה גפני: אני מודיע את החלטת הוועדה ואם מישהו מתנגד, שיאמר.
משה גפני: אנחנו מקבלים החלטה שהיות שאתה אמרת שתתאם עם הממשלה, אנחנו מבקשים ממך לתאם את זה בתוך חודש ימים.
משה גפני: אנחנו מבקשים שבתוך חודש הממשלה במסגרת החוק הזה – זה כאילו מוציאים חוק מתוך מפה שלמה – תביא מפה של הטבות מס ששר האוצר התחייב עליה כבר בינואר.
מיכל דויטש-הנר: להביא לממשלה.
משה גפני: להביא לממשלה.
משה גפני: כמובן.
משה גפני: זאת הרי חקיקה.
משה גפני: זה לא כמו מפת אזורי עדיפות.
משה גפני: כאן צריך להביא חוק.
משה גפני: אם בתוך חודש אין פתרון, אני מבקש ממנהל הוועדה להוציא לשר האוצר את ההחלטה.
משה גפני: אם בתוך חודש לא מגיעה איזושהי החלטת ממשלה לגבי המפה של ההטבות במס, אנחנו נעשה את זה כאן ויתחיל כאן קרקס כאשר אחד ימשוך לרמת הגולן, השני ימשוך למודיעין עילית והשלישי ימשוך לישובים הערבים ונאשר את זה.
בועז סופר: בניגוד למצב שאם תבוא לכאן החלטת ממשלה, לא יהיה כאן קרקס.
משה גפני: על סדר היום.
משה גפני: הצעת חוק ייעול הליכי האכיפה ברשות ניירות ערך (תיקוני חקיקה), התש"ע-2010.
משה גפני: הישיבה הזאת תוקדש לליבה של האכיפה המינהלית.
משה גפני: אלה כבר לא הסעיפים שאפשר לדון בהם באופן רגיל, כמו שדנים בכל דבר אלא על הליבה של האכיפה המינהלית, על הסמכויות של האכיפה המינהלית, מי עושה את האכיפה המינהלית, מי חוקר, מי תובע, כל הדברים שכולנו כבר יודעים, עם ההתנגדויות שיש לזה ועם התמיכה שיש לזה.
משה גפני: כלומר, זה הנושא הציבורי.
משה גפני: שמעתי שבכנס באילת הביעו התנגדות לחוק הזה.
משה גפני: אנחנו נדון באופן מקצועי, לגופו של עניין.
משה גפני: דניאל, אני מבקש, אם את יכולה להקריא את סעיף 52ב.
משה גפני: תוך כדי ההקראה תאמרי לנו אם יש שינויי נוסח או שינויים כלשהם.
דניאל רימון: עמוד 21 בנוסח הלבן או עמוד 4, 5 ו-6 בנוסח הכחול.
דניאל רימון: 52מב.
דניאל רימון: בירור הפרה (א) היה לחוקר יסוד סביר להניח כי אדם הפר הוראה מההוראות לי חוק זה החלות לגביו, כמפורט בתוספת השביעית (בסימן זה ובסימנים ג' ו-ד' – מפר הפרה, בהתאמה) רשאי הוא - (1) לבקש משופט של בית משפט שלום לתת צו המתיר לו להיכנס לכל מקום, שאינו משמש כבית מגורים בלבד, לערוך בו חיפוש ולתפוס כל חפץ הדרוש לצורך בירור ההפרה.
דניאל רימון: הוראות סעיף 56ב(ג) עד (ט) יחולו לעניין חיפוש ותפיסה לפי סעיף קטן זה, בשינויים המחויבים ובשינוי זה.
דניאל רימון: בסעיף קטן (ה)(1), במקום "הוגש כתב אישום בהליך" יקראו "נפתח הליך אכיפה מינהלי לפי סימן זה".
דניאל רימון: (3) לזמן כל אדם שלדעת החוקר עשויה להיות לו ידיעה הנוגעת להפרה או לעובדות שעשויות להביא לגילויו של המפר ולשאול אותו שאלות בקשר לאותו עניין.
דניאל רימון: זימון לפי פסקה זו של אדם שאינו המפר ייעשה למועד סביר שיתואם עמו.
דניאל רימון: (ב) זומן אדם לפי סעיף קטן (א)(3) – וכאן נעשה השינוי לאור בקשת הוועדה, בקשתו של חבר הכנסת כהן – יודיע לו החוקר לפני תחילת התשאול מה המעשים אשר ביחס להפרתם הוא נשאל.
דניאל רימון: על אדם להשיב לשאלות שנשאל.
דניאל רימון: תשובותיו של הנשאל ביחס למעשים כאמור לא ישמשו כראיה בהליכים פליליים נגד אותו אדם.
שלי יחימוביץ': זאת התוספת?
דניאל רימון: זאת התוספת שנתבקשה על ידי חבר הכנסת אמנון כהן והועדה.
שלי יחימוביץ': הסכמנו עליה או שזה הוגש כהסתייגות?
שגית אפיק: זאת בקשת חברי הוועדה.
שגית אפיק: עוד לא דנו בזה.
שגית אפיק: אנחנו דנים עכשיו בסעיפים.
שגית אפיק: זה אחד העניינים שעלה כאן.
משה גפני: שום דבר עוד לא בפנים.
שגית אפיק: למעשה גם כוונת הנוסח שלכם, כמו שעולה מדברי ההסבר, הייתה שזה יהיה בדיוק מה שכתוב כאן.
שגית אפיק: אלא שהנוסח לא היה מספיק בהיר ולכן התבקשה הרשות להבהיר.
שגית אפיק: הרשות מציעה את זה, לבקשת חברי הוועדה.
משה גפני: אנחנו לא דנים עכשיו.
משה גפני: אני מבקש להקריא את כל הפרק הזה שדן בנושא הזה עם השינויים שאתם מבקשים לעשות או שאתם אומרים שהייתה הצעה כזאת.
משה גפני: אנחנו לא דנים.
משה גפני: אחרי שתסיימי את ההקראה, ניכנס לדיון על הכל.
דניאל רימון: (ג) זומן אדם לפי סעיף קטן (א)(3) ולא התייצב, רשאי בית המשפט, לבקשת חוקר, לצוות על הבאתו לפני חוקר או להטיל עליו עונש בשל אי ציות, כאמור בסעיף 73 לחוק בתי המשפט (נוסח משולב), התשמ"ד-1984 (בסימן זה – חוק בתי המשפט), כאילו זומן האדם להעיד לפני בית משפט ולא התייצב.
דניאל רימון: היה ליושב ראש הרשות יסוד סביר להניח, בין בעקבות בירור לפי סעיף 52מב ובין בדרך אחרת, כי בוצעה הפרה, רשאי הוא לפתוח נגד המפר הליך אכיפה מינהלי לפי סימן זה, ולמנות מותב של הוועדה לדון באותה הפרה.
דניאל רימון: 52מד הודעה על פתיחה בהליך אכיפה מינהלי (א) יושב ראש המותב שמונה לפי סעיף 52מג, ימסור למפר הודעה על פתיחה בהליך אכיפה מינהלי לפי סימן זה (בסימן זה – הודעה על פתיחה בהליך אכיפה מינהלי).
דניאל רימון: (ב) בהודעה על פתיחה בהליך אכיפה מינהלי יציין יושב ראש המותב, בין השאר, את אלה: (1) המעשה או המחדל (בפרק זה – המעשה ) המהווה את ההפרה, ותמצית העובדות והנסיבות שעליהן היא מבוססת.
דניאל רימון: (2) פירוט אמצעי האכיפה שניתן להטיל על המפר בשל ההפרה, בהתאם להוראות סימן ג'.
דניאל רימון: (3) זכותו של המפר לקבל לידיו את המידע הנוגע להפרה בהתאם להוראות סעיף 52מה.
דניאל רימון: (4) זכותו של המפר לטעון את טענותיו לפני הוועדה, בהתאם להוראות סעיף 52מו.
דניאל רימון: 52מה זכות לקבלת המידע הנוגע להפרה מפר שנמסרה לו הודעה על פתיחה בהליך אכיפה מינהלי רשאי לקבל לידיו את המידע הנוגע להפרה הנמצא לפני המותב, למעט מידע חסוי כמשמעותו בסעיף 52מח.
דניאל רימון: 52מו זכות טיעון מפר שנמסרה לו הודעה על פתיחה בהליך אכיפה מינהלי, רשאי לטעון את טענותיו לעניין זה, בכתב, לפני המותב, בתוך שלושים ימים ממועד מסירת ההודעה או מהמועד שבו היה זכאי לקבל לידיו את המידע הנוגע להפרה בהתאם להוראות סעיף 52מה, לפי המאוחר במיניהם.
דניאל רימון: 52מז ההליך לפני המותב (א) יושב ראש המותב יעביר למותב, זמן סביר לפני הדיון הראשון בעניין הפרה, את הפרטים האמורים בפסקאות (1) ו-(2) של סעיף 52מד(ב) וכן את הטענות שטען המפר לפי סעיף 52מו, ורשאי יושב ראש המותב לצרף לטענות הפר גם את התייחסותו לטענות אלה.
דניאל רימון: צירף יושב ראש המותב התייחסותו כאמור, תימסר ההתייחסות גם למפר.
דניאל רימון: (ג) מפר רשאי לקבל לידיו, במהלך ניהול ההליך לפי סעיף זה, מידע נוסף הנוגע להפרה, לרבות פרוטוקולים של דיוני המותב ולמעט מידע חסוי כמשמעותו בסעיף 52מח.
דניאל רימון: (ד) המותב רשאי, בנסיבות מיוחדות – וכאן אני מוסיפה לאור הערה שקיבלנו - לרבות לבקשת המפר, לזמן אנשים נוספים, להופיע לפניו ולמסור לו מידע הדרוש לו לצורך קבלת החלטתו.
דניאל רימון: המפר יהיה זכאי להיות נוכח בדיון שאליו זומן אדם כאמור.
דניאל רימון: (ה) זומן אדם לפי הוראות סעיף קטן (ג) ולא התייצב, רשאי בית המשפט, לבקשת הוועדה, לצוות על הבאתו לפני הוועדה או להטיל עליו עונש בשל אי ציות, כאמור בסעיף 73 לחוק בתי המשפט, כאילו זומן האדם להעיד לפני בית המשפט ולא התייצב.
דניאל רימון: (סעיף (ו) תוקן לפי הוראות שקיבלנו.
דניאל רימון: 52מח מידע חסוי (א) יושב ראש המותב רשאי להציג לפני המותב, לפני תחילת הדיון הראשון בעניין הפרה או בכל שלב משלבי הדיון בהפרה, מידע שגילויו למפר עלול לדעתו לפגוע בביטחון המדינה ובעניין ציבורי חשוב אחר (בסעיף זה – מידע חסוי) ולבקשו שלא לגלות למפר את תוכנו.
דניאל רימון: (ב) המותר רשאי לעיין במידע החסוי שהוצג לפניו לפי סעיף קטן (א) ולקבל מיושב ראש המותב פרטים נוספים לעניין המידע החסוי לשם קבלת החלטה בבקשתו לפי אותו סעיף קטן.
דניאל רימון: (ג) מצא המותב כי העניין שיש באי גילויו של המידע החסוי עדיף מהצורך לגלותו לשם עשיית צדק, רשאי הוא לקיים את הדיון בעניינו של המפר בלי לגלות לו את תוכנו של המידע החסוי.
דניאל רימון: (ד) החליט המותב שלא לגלות למפר את תוכנו של מידע חסוי, ימסור למפר פרטים או תמצית של המידע החסוי, ככל שניתן לעשות כן בלי לפגוע בביטחון המדינה או בעניין ציבורי חשוב אחר.
דניאל רימון: (ה) החליט המותב על גילויו של מידע חסוי, רשאי יושב ראש המותב להורות לחברי המותב שלא יתחשבו במידע האמור לשם קבלת החלטה בעניינו של המפר.
דניאל רימון: הורה יושב ראש המותב כאמור, לא יתחשב המותב במידע החסוי, והמידע לא יועבר למפר.
דניאל רימון: (ו) המותב יודיע למפר על החלטתו לפי סעיף זה, ורשאי הוא לקבוע שנימוקי ההחלטה, כולם או מקצתם, יהיו חסויים.
דניאל רימון: 52מט החלטת המותב (א) החלטת המותב אם להטיל על המפר אמצעי אכיפה לפי סימן ג' תינתן בכתב ותהיה מנומקת, והיא תישלח למפר.
דניאל רימון: (ב) החליט המותב על הטלת אמצעי אכיפה על המפר, יפרט בהחלטתו את המועד שבו תיכנס ההחלטה לתוקפה, אשר לא יקדם מ-60 ימים ממועד מתן ההחלטה, ורשאי הוא לקבוע מועדי כניסה לתוקף שונים לגבי אמצעי אמצעי אכיפה שונים.
דניאל רימון: בית המשפט רשאי להורות, לבקשת יושב ראש המותב, על הקדמת מועד כניסתה לתוקף של ההחלטה כאמור, אם סבר כי נסיבות העניין מצדיקות זאת.
סימן ג': 52נ הטלת אמצעי אכיפה מצא המותב כי בוצעה הפרה, רשאי הוא להטיל על המפר אחד או יותר מאמצעי האכיפה הקבועים בסימן זה,ף בכפוף להוראות סעיף 52נח ובהתחשב בשיקולים שקבע יושב ראש הרשות לפי סעיף 56(ח)(א)(3).
סימן ג': 52נא עיצום כספי (א) מותב רשאי להטיל על מפר עיצום כספי בסכום מרבי כמפורט להלן, לפי העניין: (1) לעניין הפרה המנויה בחלק א' של התוספת השביעית – בסכום מרבי של שני מיליון שקלים חדשים לתאגיד ו-400 אלף שקלים חדשים ליחיד.
סימן ג': (2) לעניין הפרה המנויה בחלק ב' או בחלק ג' של התוספת השביעית – בסכום מרבי של חמישה מיליון שקלים חדשים לתאגיד, ומיליון שקלים חדשים ליחיד.
סימן ג': (ב) הוראות סעיפים 52כא, 52כג ו-52כד יחולו לעניין עיצום כספי לפי סעיף זה, בשינויים המחויבים ובשינוי זה: בסעיף 52כ - (1) בסעיף קטן (א), במקום הקטע החל במלים "ביום מסירת דרישת החיוב" עד המלים "ההודעה על כוונת החיוב" יקראו "ביום מתן ההחלטה".
סימן ג': (2) בסעיף קטן (ב), במקום "סכומי ההון העצמי והעיצום הכספי הקבועים בתוספת השישית" יקראו "סכומי העיצום הכספי הקבועים בסעיף קטן (א)".
סימן ג': 52נב תשלום לנפגע ההפרה (א) מותב רשאי להטיל על מפר לשלם לאדם שמונה לפי סעיף קטן (ד) (בסעיף זה – הממונה) סכום בשיעור כמפורט להלן, לפי העניין, אשר יחולק בין נפגעי ההפרה באופן שיורה הממונה: (1) אם הוטל על המפר, בשל אותה הפרה, גם עיצום כספי לפי סעיף 52נב – בשיעור של הגבוה מבין אלה: (א) סכום הנזק שנגרם לכלל הנפגעים מן ההפרה, עד לשיעור של 20 אחוזים מסכום העיצום הכספי שהוטל על המפר.
סימן ג': (ב) סכום הרווח או טובת ההנאה, לרבות מניעת הפסד, שהשיג המפר, במישרין או בעקיפין, כתוצאה מביצוע ההפרה.
סימן ג': (2) אם לא הוטל על המפר, בשל אותה הפרה, גם עיצום כספי לפי סעיף 52נא – בשיעור של סכום הרווח או טובת ההנאה כאמור בפסקה (1)(ב).
סימן ג': (ב) הוראות סעיף 52כג יחולו, בשינויים המחויבים, לעניין תשלום לפי סעיף זה, ועל גבייתו תחול פקודת המסים (גבייה).
סימן ג': (ג) הממונה יכריע בדבר אופן חלוקת תשלום לפי סעיף זה, בין נפגעי ההפרה.
סימן ג': (ד) שר המשפטים, לאחר התייעצות עם הרשות ובאישור ועדת הכספים של הכנסת, רשאי לקבוע הוראות בדבר - (1) מינוי הממונה, ובכלל זה הגורם שימנה אותו ותנאי הכשירות למינויו.
סימן ג': (2) האופן שבו על הממונה למלא את תפקידו, ובכלל זה דרך הפנייה של נפגעי ההפרה אליו והאופן שבו הוא יערוך בירור של שיעור הנזק וחלוקתו בין נפגעי ההפרה, וכן הדיווחים שיידרש למסור בקשר למילוי תפקידו.
סימן ג': (3) שכרו והוצאותיו של הממונה.
סימן ג': 52נג נקיטת פעולות לתיקון הפרה ומניעת הישנותה מותב רשאי להורות למפר בדבר פעולות שעליו לנקוט לשם תיקון ההפרה ומניעת הישנותה, ורשאי הוא לדרוש מהמפר להפקיד עירבון להבטחת ביצוע הפעולות כאמור.
סימן ג': (א) מותב רשאי לקבוע כי מי שהפר הוראה המנויה בחלק ג' של התוספת השביעית, לא יהיה רשאי לכהן כנושא משרה בכירה בגוף מהגופים המפורטים להלן (בסעיף זה - גוף מפוקח) במשך תקופה שלא תעלה על שלוש שנים, ובאישור בית המשפט – על חמש שנים, ממועד כניסתה לתוקף של ההחלטה, אם לדעתו המפר אינו ראוי לכהן כנושא משרה בכירה כאמור.
סימן ג': הנוסח הכחול מדבר על שלוש שנים.
סימן ג': אחת הפשרות הכבדות ביותר שנתבקשנו לבצע הייתה קיצור משך התקופה הזאת לשנה.
סימן ג': מבחינתנו, והכל לשיקולה של הוועדה, אנחנו נהיה מוכנים להיעתר לבקשה.
חיים אורון: גפני, אני לא מבין מה מהות ההקראה עכשיו.
חיים אורון: אם זה הצד הפורמלי של ההקראה, אין בעיה.
חיים אורון: אפשר לקרוא אחר הצהרים לבד.
משה גפני: הגענו עד איסור לכהן כנושא משרה.
משה גפני: זאת אומרת, עד הענישה.
שגית אפיק: תני הסבר כללי לכל ההליך של ועדת האכיפה המינהלית.
משה גפני: הגענו בהקראה עד סעיף 52נד.
גאלב מג'אדלה: אני כחבר חדש מבקש להאט את קצב הקריאה כדי שנוכל לעכל את הדברים.
משה גפני: עכשיו יהיה מעניין.
משה גפני: עכשיו אנחנו נכנסים לדיון.
משה גפני: היית יכול לקרוא את החומר בבית.
גאלב מג'אדלה: לא קיבלתי את החומר.
גאלב מג'אדלה: איך אני אקרא?
משה גפני: צריך לקחת אותו.
משה גפני: אין כאן לקבל.
גאלב מג'אדלה: אנחנו בחברה מתוקנת.
משה גפני: ההקראה היא פחות חשובה.
משה גפני: יותר חשוב עכשיו ההסבר.
משה גפני: אנחנו מדברים על הליך חדש שהחוק הזה יוצר.
משה גפני: הרשות לניירות ערך מקימה את המותב הזה של אכיפה מינהלית, היא חוקרת, היא עושה את הדברים והוויכוח הקשה שיהיה כאן הוא האם יכול להיות גוף אחד שעושה את הכל.
זוהר גושן: זאת לא אכיפה פלילית אלא זאת אכיפה בה הרשות המינהלית היא זו שמבצעת את האכיפה של החוק.
זוהר גושן: ההשוואה שעושים שוב ושוב לעבר האכיפה הפלילית, היא השוואה מטעה לצערי.
זוהר גושן: יש מתאם בין החשיפה לסנקציות שמייצרים לנאשם או למי שמפר את החוק לבין ההגנות שנותנים לו.
זוהר גושן: כאשר אתה אומר לבן אדם שיש לו חשיפה לכתם וקלון פלילי, ויש לו חשיפה ללכת לבית סוהר, אתה מעניק לו שורה ארוכה של הגנות כולל שתהיה רשות אחת חוקרת, רשות אחרת תובעת ורשות אחרת שופטת וערעור במסגרת הרשות השופטת.
זוהר גושן: אבל כאשר הסנקציות מופחתות, אנחנו רואים שיש שינוי בתהליך ובהגנות שמעמידים לאנשים.
זוהר גושן: למעלה מתשעים אחוזים מהעבירות הפליליות במדינת ישראל, מי שמגיש את כתב האישום, זאת המשטרה עצמה שהיא גם הגוף החוקר.
זוהר גושן: התובע המשטרתי הוא איש משטרה והוא זה שמגיש את כתב התביעה בשם המשטרה ברוב מוחלט של העבירות, כי ההנחה היא, לגבי העבירות האלה, שהעבירות הן לא חמורות דיין כדי להצדיק פנייה לפרקליטות, ומעבר לזה, החשיפה לעונש שאתה מייצר בתהליך הזה, אתה לא צריך לייצר את ההגנה של הפרדה בין חוקר לבין תובע.
משה גפני: זוהר, דיברנו על זה.
משה גפני: אתה מביא דוגמאות שהן דוגמאות חלקיות.
משה גפני: יש אחד בכל הליך, אחד מאבני הדרך, והוא לא אותו אחד.
משה גפני: זאת אומרת, השוטר הוא החוקר, השוטר הוא התובע, אבל המחליט זה מישהו אחר, זה בית המשפט.
משה גפני: אתה יכול לשאול לשם מה אתה צריך את כל הדברים האלה.
משה גפני: אתה יכול לומר שאתה, יושב ראש הרשות, מחליט למנוע ממנו, לעצור אותו מלעסוק, להטיל עליו קנסות אבל זה כבר הליך אחר.
משה גפני: בסדר, אז צריך לדון בזה.
משה גפני: אבל אם אתה אומר שאתה גם החוקר, גם התובע, גם השופט, גם המוציא לפועל – לזה אין דוגמה.
משה גפני: יכול להיות שנייצר אותה עכשיו אבל אין דוגמה כזאת.
זוהר גושן: אני לא מסכים.
זוהר גושן: יש לזה הרבה דוגמאות.
משה גפני: אמרת שוטר.
זוהר גושן: אמרתי שגם בנתיב הפלילי עצמו – עוד לא הגעתי למינהלי - כאשר החשיפה לעבירות בקצה הדרך היא לא מספיק חמורה, גם שם עושים הקלה בתהליך.
זוהר גושן: מאפשרים לתובע ולחוקר להיות אותו גוף.
שלי יחימוביץ': מה אתה עונה לטענה שנשמעה שלא יכול להיות שאתה גם תחקור וגם תהיה התובע?
זוהר גושן: זה בנתיב הפלילי.
משה גפני: אותי מטריד כל הזמן זה שכל ההליך, מתחילתו ועד סופו, הוא אדם אחד.
משה גפני: לא אדם אלא גוף אחד.
זוהר גושן: אני כבר מתייחס לזה.
זוהר גושן: כאשר עוברים לאכיפה מינהלית, כבר לא בעולם הפלילי, אין קלון, אין מאסר, יש רק קנסות, הרחקה ואיסור, אנחנו רואים שבתהליך הזה אותו גוף, אותה רשות מינהלית, עושה את כל הפעולות.
זוהר גושן: היא עושה את כל הצעדים ואני אתן עכשיו שורה של דוגמאות.
משה גפני: שתי דוגמאות יספיקו.
זוהר גושן: לא, אני חושב שזאת נקודה מאוד מאוד חשובה שצריך להבהיר אותה.
זוהר גושן: אני נתתי במקרה הקודם את הדוגמה של נהג מונית שנוסע במהירות 140 קמ"ש, עוצר אותו שוטר ושולל לו את רשיון הנהיגה לשלושים ימים.
זוהר גושן: הוא זה שתפס אותו, אז הוא החוקר, הוא זה שתובע, הוא זה שהעניש ושלל לו במקום את הרשיון וזה נהג מונית, כך שזאת גם שלילה מעיסוק.
אמנון כהן: זה מינהלי.
זוהר גושן: זה מינהלי.
זוהר גושן: אף אחד לא אומר עכשיו שאולי מד המהירות לא היה נכון, שאנחנו נפגע בפרנסתו של אדם וכולי.
זוהר גושן: לא אומרים את כל הדברים כי מבינים שאכיפה מינהלית זה משהו מהיר.
משה גפני: מה שאתה אומר, זה בסדר.
משה גפני: זאת אומרת, בדוגמה הזאת אנחנו יכולים לעשות כאן אותו הדבר לשלושים ימים.
זוהר גושן: רגע.
זוהר גושן: זה הכל עניין של מידה.
זוהר גושן: אני רוצה לומר שיש מתאם.
משה גפני: אני לא נגדך.
משה גפני: אני אתך.
משה גפני: סיכמנו שאני אתך.
שלי יחימוביץ': תביא את זה גם לידי ביטוי.
משה גפני: אני באמת אתו.
משה גפני: אני גם יודע מה הרקע.
משה גפני: הרקע הוא באנשים שעוסקים בדבר וגם מטעים את הציבור וגורמים לו נזק.
חיים אורון: גפני, אנחנו יודעים שזאת אחת הבעיות הקשות של החוק, אבל תן לו להסביר את העמדה.
משה גפני: אני לא מתערב עכשיו.
חיים אורון: יש כאן סוללה שלמה שתדון בנושא.
זוהר גושן: אם כן, זאת דוגמה אחת.
זוהר גושן: כאן אתה רואה שכאשר אלה שלושים ימים שלילה, כן עושים את ההקלה זאת וזה ברמה של שוטר.
זוהר גושן: אותו הדבר לגבי פקח של העירייה שמגיע לבית עסק ומגלה שיש הפרה של חוקי עזר עירוניים, במקום סוגר את העסק לשלושים ימים.
זוהר גושן: הוא גם החוקר, הוא גם התובע והוא גם השופט.
זוהר גושן: בין שני הטווחים האלה של ההליך הפלילי בצד אחד וההליכים המינהליים הקלים בצד השני, יש טווח שלם באמצע.
זוהר גושן: בתוך הטווח הזה אתם כאן בוועדה הזאת אישרתם למשל לנגיד בנק ישראל להטיל קנס, לבדו, בסכום של חמישה מיליון שקלים בגין עבירות חמורות על חוק הבנקאות.
זוהר גושן: זאת אכיפה מינהלית.
זוהר גושן: אין לו שני נציגי ציבור לידו, אין את כל התהליך המורכב שעשינו כאן, ויש לו את הסמכות הזאת, כי ברור שיש לו אפשרות להטיל קנס.
זוהר גושן: יש ועדה שמטילה קנסות בנושא הלבנת הון.
זוהר גושן: גם במקרה הזה הוועדה יכולה להטיל קנסות.
זוהר גושן: יש את הממונה על שוק ההון ועל הביטוח.
זוהר גושן: מה שאנחנו קוראים כאן חקירה מינהלית, זאת בעצם ביקורת.
זוהר גושן: אני עושה גם ביקורת וגם המפקח על שוק ההון עושה ביקורות אלא שהשאלה היא מה אתה עושה בעקבות הביקורת.
זוהר גושן: בעקבות הביקורת, הממצאים שיש לו, הוא יכול לשלול רשיון והוא יכול להטיל קנסות ושוב, רק הוא לבד.
זוהר גושן: הוא בחר באופן וולנטרי להקים לעצמו ועדה מייעצת, אבל החוק לא ביקש את זה ממנו.
זוהר גושן: בעולם, אתה מסתכל על מקומות אחרים בעולם, בארצות הברית למשל, הרשות פותחת את הנתיב של החקירה, יש שופט שהוא בעצם עובד של הרשות שממלא את ההליך, ערעור עליו עובר למליאה של הרשות עצמה וגם היא יכולה להטיל קנסות והרחקה מעיסוק, וכל זה במקביל לאפשרות לפתוח הליך פלילי שלא שולל את ההליך המינהלי.
זוהר גושן: אני רוצה לומר שעשינו כאן
זוהר גושן: פרק שיש בו את כל האיזונים שצריכים להיות כדי להבטיח שיש מתאם בין שמירת הזכויות של המפירים לבין הסנקציות שאנחנו מתכוונים להטיל עליהם.
זוהר גושן: לכן אני חושב שזאת המתכונת של אכיפה מינהלית, מתכונת מאוזנת, שכוללת את המרכיבים שצריכים להבטיח את ההגנה.
חיים אורון: הדוגמה של המונית, אני רוצה להישאר בה, וגם הדוגמה של הפקח, אם אני לא טועה, הסנקציה מופיעה או בחוק או בתקנות.
חיים אורון: אין שיקול דעת לשוטר האם הוא ייקח את זה לחודש, ל-15 ימים או ל-30 ימים.
חיים אורון: יש לו חובה בסיטואציה מסוימת ואין לו שיקול דעת.
חיים אורון: הבעיה היא איך הוא מסתדר עם הליך שבתוכו מובנה הרבה מאוד שיקול דעת וזה מעבר שאני הייתי רוצה להיות יותר משוכנע שהוא במקומו.
חיים אורון: אם אני לא טועה, אם אתה תראה תשקיף שעל פניו יש בו שקרים, אתה תפסול אותו למרות שיכול להיות שזה יגרום נזק למישהו וכולי, ולא תצטרך את כל ההליך הזה.
חיים אורון: זה אולי יותר דומה לעניין של המונית.
חיים אורון: הקושי הנוסף כאן הוא שבתוך החוק הזה – ועכשיו קראנו את כל הפרק – מובנה תהליך שהוא לא סמי אלא הוא משפטי.
חיים אורון: הוא לא משפטי בבית משפט אבל הוא משפטי.
חיים אורון: אם יש לכם דוגמאות דווקא כאלה, זאת לא המונית וזה לא הפקח, אלא אם יש דוגמאות כאלה בתחום המינהלי, אני חושב שהדוגמה של הסמכויות של הנגיד היא כבר כאן ולא הדוגמה של המונית.
חיים אורון: אני חושב שאת הנקודה הזאת צריך לחדד לנו.
חיים אורון: לא כי אני נגד אלא אני רוצה להיות בטוח שלא עברנו קו ואם עברנו אותו פעם אחת, אני לא יודע היכן יעצרו אותו.
חיים אורון: זאת הבעיה שלי.
חיים אורון: זאת שאלה עם סימן שאלה אמיתי ולא שאלה רטורית.
שלי יחימוביץ': אני רוצה להוסיף משפט אחד קצר.
שלי יחימוביץ': אני חושבת שהדוגמה של הפקח והמונית דווקא עושה עוול להצעת החוק הזאת כי זה לא שבחור מהרשות מסתובב בבתי עסק ונותן צו סגירה.
שלי יחימוביץ': לכן אני דווקא הייתי מציעה להפסיק להשתמש בדוגמה הזאת, כי כאן אנחנו מדברים על ועדה כל כך מובנית עם סייגים כל כך ברורים, עם כל כך הרבה אינפורמציה שניתנת לאדם שחוקרים אותו, עם מומחים כל כך משמעותיים.
משה גפני: קראת את כל הסעיפים?
שלי יחימוביץ': קודם כל, קראתי את הצעת החוק הזאת כולה.
משה גפני: יש שם סעיף שאני עכשיו ראיתי אותו לפיו אפשר להחליט שלא לתת לו את נימוקי ההחלטות.
זוהר גושן: לא, רק לגבי חומר חסוי.
זוהר גושן: רק לגבי חומר חסוי.
שלי יחימוביץ': אני ראיתי שהוא רשאי לקבל כל חומר שהוא ירצה.
משה גפני: תכף נראה את זה.
שלי יחימוביץ': אני מצטרפת לדבריו של ג'ומס בדוגמת הפקח ואני באמת חושבת שהדוגמה של חוק בנק ישראל, שאנחנו במו ידינו אישרנו, היא דוגמה מאוד מאוד טובה.
שלי יחימוביץ': זה בוודאי לא פקח.
שלי יחימוביץ': אנחנו מדברים כאן על משהו מאוד מושכל ומפורט.
שגית אפיק: זה עיצום כספי.
שגית אפיק: בבנק ישראל אישרתם עיצום כספי שיש גם לרשות לניירות ערך.
משה גפני: גם לרשות יש את זה.
שגית אפיק: מסלול של עיצום כספי רגיל.
שגית אפיק: אותו הדבר בדיוק.
משה גפני: אני רוצה שתדעי מה ההתלבטות שלי כל הזמן.
משה גפני: הרעיון הוא נכון, העיקרון מקובל עלי, אני חושב שצריך לעשות את זה.
משה גפני: אנחנו יוצרים חוק חדש לחלוטין וג'ומס היטיב להגדיר את זה, וזה שיקול דעת.
משה גפני: שיקול דעת למערכת משפטית שתעשה הכל.
משה גפני: שנדע כולנו, מה שיוחלט כאן – הולך למקומות אחרים.
שלי יחימוביץ': ידענו את זה ואמרנו שטוב שכך.
משה גפני: ביקשתי מהיועצת המשפטית שתביא מקום אחד בחקיקה הישראלית שיש דבר כזה.
שלי יחימוביץ': תביא לי מדינה אחת שיש בה תקציב דו-שנתי.
שלי יחימוביץ': אנחנו הרי פורצי דרך.
משה גפני: התחלת לדרוך לי על יבלות?
שלי יחימוביץ': אני חושבת שנפלה לידינו זכות גדולה לחוקק חוק כל כך חשוב לטובת הציבור.
שלי יחימוביץ': דווקא העובדה שאנחנו קובעים תקדים, היא תירשם לזכותנו כאשר יבואו לעשות את אותו הדבר למשל באכיפת חוקי עבודה או שמירת השבת.
משה גפני: שעות עבודה ומנוחה בשבת.
משה גפני: אני מציע לכולנו ללכת לחוק הזה ולהיות זהירים.
משה גפני: לא לקבל אותו כתורה מסיני.
משה גפני: יש דברים שנצטרך לשנות כדי שלא ייווצר תקדים למקומות אחרים.
משה גפני: צריך להיזהר עם זה.
משה גפני: אני מסכים, אני יודע את המטרה, אבל יש כאן דבר שהוא קצת מפחיד.
ציון פיניאן: האם החוקר הוא גם חוקר, גם מעניש וגם קובע את העונש?
משה גפני: זאת האכיפה המינהלית.
משה גפני: זה מה שכתוב כאן.